Martfű Város Önkormányzata Képviselő-testületének 
…/2012. (...) önkormányzati rendelete

Martfű Város Önkormányzata Képviselő-testületének Szervezeti és Működési Szabályzatáról szóló 10/2011. (IV.15.) önkormányzati rendelet módosításáról.
Martfű Város Önkormányzatának Képviselő-testülete a helyi önkormányzatokról szóló 1990.évi LXV. törvény 18. § (1) bekezdésében foglalt felhatalmazás alapján szervezeti és működési szabályzatáról szóló 10/2011. (IV.15.) önkormányzati rendeletét az alábbiak szerint módosítja:
1. §
Az SZMSZ 4. számú melléklete helyébe e rendelet melléklete lép.
2. §

(1) Az SZMSZ 5. számú melléklete 3./ pontjának címe az alábbi szövegre változik:
„3. Egészségügyi, Foglalkoztatási és Szociális Bizottság”
(2) Az SZMSZ 5. mellékletének 3./ pontja az alábbi 3.17 alponttal egészül ki:

„3.17 Folyamatosan figyelemmel kíséri városunk foglalkoztatásának helyzetét és javaslatot terjeszt a Képviselő-testület elé annak önkormányzati eszközökkel történő javítására, segítésére a minél teljesebb körű foglalkoztatás elérése érdekében.”

3. §
E rendelet 2012. május 1-jén lép hatályba, és 2012. május 2-án hatályát veszti.
Martfű, 2012. április 25.

A Képviselő-testület állandó bizottságainak elnevezése

1. Pénzügyi, Ügyrendi és Városfejlesztési Bizottság

1.1.  Városfejlesztési, Környezetvédelmi és Turisztikai Albizottság

2. Oktatási, Művelődési, Sport, Civil és Egyházi Kapcsolatok Bizottsága

3. Egészségügyi, Foglalkoztatási és Szociális Bizottság
